Nr

Referitor la dosar 13643/27.07.2018

**DECIZIA ETAPEI DE ÎNCADRARE**

**Nr. SB XX din XX.XX.2018**

Ca urmare a solicitării de emitere a acordului de mediu adresate de **SC ACVAPUR-DAM SRL** din județul **Sibiu**, oraș **Cisnădie**, str. **Irina Rosetti**, nr. **6**, sc. **A**, et. **P**, ap. **1**,pentru proiectul: **„Extindere stație epurare modul III”** propus a fi amplasat în judeţul **Sibiu**, oraș **Cisnădie**, str. **Petre Antonescu**, FN, CF 108014, înregistrată la **Agenţia pentru Protecţia Mediului Sibiu** cu nr. 13643/27.07.2018 şi a completărilor ulterioare, în baza Hotărârii Guvernului nr. 445/2009 privind evaluarea impactului anumitor proiecte publice și private asupra mediului si a O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare,

**Agenţia pentru Protecţia Mediului Sibiu decide**, ca urmare a consultărilor desfășurate în cadrul ședinței Comisiei de Analiză Tehnică din data de 24.10.2018 că proiectul **„Extindere stație epurare modul III”** propus a fi amplasat în judeţul **Sibiu**, oraș **Cisnădie**, str. **Petre Antonescu**, FN, CF 108014**, nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

* proiectul se încadrează în prevederile Hotărârii Guvernului nr. 445/2009, la anexa 2, pct. 11, lit. c - „stații pentru epurarea apelor uzate, altele decât cele prevăzute în anexa nr. 1” și pct. 13, lit. a - „orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.”;
* autorităţile care au participat la şedinţa Comisiei de Analiză Tehnică din data de 24.10.2018 au exprimat puncte de vedere comune cu privire la proiectul analizat, respectiv că proiectul nu poate avea impact semnificativ asupra mediului şi ca urmare nu este necesară efectuarea evaluării impactului asupra mediului;
* în urma parcurgerii etapei de încadrare prin analiza documentaţiei, verificarea amplasamentului, întocmirea listei de control, analiza în şedinţa Comisiei de Analiză Tehnică, considerăm că prin lucrările şi măsurile prevăzute în proiect nu se vor afecta semnificativ factorii de mediu (apă, biodiversitate, aer, sol, aşezări umane, etc.).

**1. Caracteristicile proiectului**

**a) mărimea proiectului**

Pentru evacuarea apelor uzate menajere este prevăzută execuția și punerea în funcțiune a Modulului III a staţiei de epurare model SBR TIP Aquamax Professional Xlam modulară, ce va funcționa după principiul nămolului activ și tratarea apelor în șarje. Modulul III va avea aceleași caracteristici tehnice și dotari ca și Linia 1 și Linia 2, aflate în exploatare. Capacitatea totală a stației de epurare va fi de 360 mc/zi.

Stația de epurare a fost proiectată astfel:

- Faza I – pentru un număr de 750 l.e. – aflată în exploatare

- Faza II – pentru un număr de 1500 l.e. – aflată în exploatare (faza I–750 l.e.+faza II–750 l.e.)

- Faza III – pentru un număr de 3000 l.e. (faza I–750 l.e.+faza II–750 l.e.+modul III–1500 l.e.)

Suprafață totală a terenului este de 1086 mp, terenul fiind înscris în CF nr. 108014 Cisnădie.

Linia tehnologică va avea următoarea componență:

Admisia în staţia de epurare **–** căminul de bypass şi camera cu grătar rar (construcție în faza I) - capacitate 30l/s; interspaţiu bare – 20 mm; clapetă de închidere Dn=315 mm, pentru închiderea conductei de admisie spre următoarea treaptă, sunt amplasate grătarele rare, racordul gravitațional spre stația de pompare și trecerea by-pass a stației de epurare. După părăsirea căminului de by-pass, apele reziduale ajung în stația de pompare.

Staţie de pompare (construcție în faza I) – Qmax=40 mc/h, echipată cu două pompe submersibile care ridică apa uzată de la nivelul canalizării la cota staţiei de epurare. Nivelul apei este controlat cu 3 flotoare de nivel, care comandă pornirea şi oprirea pompelor în funcţie de nivelul de apă.

Debitmetru electromagnetic(măsurarea debitului influent)– deţine un contor totalizator care indică cantitatea totală de apă care intră în staţia de epurare de la punerea în funcţiune.

Bazin de acumulare, omogenizare şi pompare(construcție în faza I)cu Vmax=77 mc şi Vutil=57,8 mc - în care se realizează egalizarea debitului şi omogenizarea compoziţională.

Bazin de activare (SBR) – în care au loc fazele de aerare şi denitrificare, compus din reactor SBR cu Vtotal=215 mc, Vutil=181 mc echipat cu: aerator flotor; mixer de omogenizare cu elice; sistem de evacuare ape epurate format din decantor plutitor dotat cu electropompă submersibilă şi conductă de evacuare flexibilă pentru evacuare; pompă submersibilă evacuare nămol în exces din bazinul de activare; pompă dozatoare coagulant pentru eliminare fosfor cu circuit de dozare, lance de aspiraţie, conductă de presiune/dozare şi senzor de avertizare golire rezervor.

Treapta de dezinfecţie a efluentului– sistem de dozare hipoclorit direct din conducta de evacuare a apei din reactorul SBR spre bazinul de contact cu clorul compusă din: recipient de stocare hipoclorit (V=250 l), pompă dozare hipoclorit cu circuit de dozare, lance de aspiraţie, conductă de presiune/dozare şi senzor de avertizare golire rezervor, precum şi bazin de contact cu clorul (V=27 mc).

Managementul nămolului – nămolul excedentar este stocat în bazinul de stocare nămol, existent pe platforma betonată a staţiei de epurare, cu un V total = 59 mc, V util= 47 mc, echipat cu pompă submersibilă, instalaţie deshidratare nămol, formată din container de deshidratare din metal vopsit, îmbrăcat pe interior cu geotextil, cu V de stocare 5 mc, prevăzut cu racord de evacuare la bază pentru evacuare apă percolată; unitate semiautomată pentru preparare polimer şi dozare compusă din pompă dozaj, mixer de omogenizare şi butoi de stocare – 200 l, mixer static pentru amestec nămol-polimer.

Evacuarea efluentului staţiei de epurare în cursul de apă Sebeş se face printr-o conductă, în lungime de 650 m, prevăzută cu deversor din beton.

**b) cumularea cu alte proiecte** – staţia de epurare model SBR TIP Aquamax Professional Xlam modulară – faza I pentru un număr de 750 l.e. – aflată în exploatare, faza II – pentru un număr de 750 l.e., însumând o capacitate totală de 1500 l.e. – aflată în exploatare. Stația de epurare este reglementată din punct de vedere al protecției mediului, prin autorizația de mediu nr. SB 25 din 20.04.2015, revizuită la data de 19.01.2017, emisă de APM Sibiu;

**c) utilizarea resurselor naturale** – nu este cazul;

**d) producţia de deşeuri** – diferitele categorii de deşeuri generate în timpul realizării investiţiei şi în etapa operaţională vor fi eliminate/valorificate prin firme autorizate, cu respectarea dispoziţiilor legale în vigoare. Nămolul va fi gestionat prin societăți autorizate;

**e) emisiile poluante, inclusiv zgomotul și alte surse de disconfort**

- în etapa de construcţie: zgomot și vibrații pot să apară din funcțiunea motoarelor utilajelor; sol și subsol - se vor amenaja spaţii corespunzătoare pentru stocarea temporară a tuturor categoriilor de deşeuri rezultate pe perioada de realizare a proiectului.

**f) riscul de accident, ţinându-se seama în special de substanţele si de tehnologiile utilizate** – se vor respecta normele de protecţia muncii şi PSI.

**2. Localizarea proiectului**

**2.1 utilizarea existentă a terenului** – terenul, în suprafață de 1086 mp este situat în intravilanul orașului Cisnădie, înscris în CF 108014 și se află în proprietatea SC Acvapur Dam SRL, conform prevederilor Certificatului de urbanism, emis de Primăria orașului Cisnădie;

**2.2 relativa abundenţă a resurselor naturale din zonă, calitatea şi capacitatea regenerativă a acestora:** nu este cazul.

**2.3 capacitatea de absorbţie a mediului, cu atenţie deosebită pentru:**

**a) zonele umede:** nu este cazul;

**b) zonele costiere:** nu este cazul;

**c) zonele montane si cele împădurite:** nu este cazul;

**d) parcurile si rezervaţiile naturale:** nu este cazul;

e**) ariile clasificate sau zonele protejate prin legislaţia în vigoare:** nu este cazul;

**f) zonele de protecţie specială**, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

**g) ariile în care standardele de calitate a mediului stabilite de legislaţie au fost deja depăşite:** nu este cazul;

**h) ariile dens populate:** nu este cazul;

**i) peisajele cu semnificaţie istorică, culturală și arheologică:** nu este cazul.

**3. Caracteristicile impactului potenţial**

**a) extinderea impactului:** nu are impact negativ, în situația respectării proiectului;

**b) natura transfrontalieră a impactului:** nu este cazul;

**c) mărimea și complexitatea impactului:** scopul realizării prezentului proiect este reducerea impactului negativ, asupra factorilor de mediu apă de suprafață, apă subterană, sol și așezări umane, generat de apele uzate menajere provenite de la locuințele construite în zona DJ 106C. Astfel se apreciază că extinderea stației de epurare cu modul III are un impact redus asupra mediului în perioada de realizare a proiectului și impact pozitiv în perioada de funcționare, în condițiile respectării legislaţiei în vigoare în domeniul protecţiei mediului;

**d) probabilitatea impactului:** impact redus pe perioada de execuţie; impact pozitiv pe perioada de funcţionare, în condiţiile respectării măsurilor propuse prin proiect și a regulamentului de exploatare a stației de epurare;

**e) durata, frecvența și reversibilitatea impactului:** impact negativ reversibil de scurtă durată pe perioada de realizare a lucrărilor; pe perioada de funcţionare – impact pozitiv asupra factorilor de mediu apă, sol, așezări umane, cu condiția respectării tuturor măsurilor propuse prin proiect și a respectării legislației în vigoare în domeniul protecției mediului.

**II. Motivele care au stat la baza luării deciziei etapei de încadrare în procedura de evaluare adecvată** sunt următoarele:

* proiectul nu se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

**Proiectul propus nu necesită parcurgerea celorlalte etape ale procedurii de evaluare impactului şi nu se supune evaluării adecvate.**

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* investiţia se va realiza cu respectarea memoriului tehnic întocmit conform prevederilor Ordinului nr. 135/2010;
* respectarea prevederilor avizului de gospodărire a apelor nr. SB 73 din 27.08.2018, emis de Administrația Națională „Apele Române”, Administrația Bazinală de Apă Olt, Sistemul de Gospodărire a Apelor Sibiu
* materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu;
* în cazul unor poluări accidentale (eventuale scurgeri de carburanţi, lubrifianţi), în vederea limitării şi înlăturării pagubelor, se vor lua măsuri imediate prin utilizarea de materiale absorbante, strângere în saci, transportul şi depozitarea temporară în organizarea de şantier, după care se vor preda unităților specializate pentru eliminare;
* deşeurile menajere şi cele inerte rezultate în urma lucrărilor de construire, vor fi depozitate în locuri special amenajate, de unde vor fi predate la agenţi autorizaţi;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii;
* nu se vor evacua nici un fel de deşeuri în alte locuri, decât în spaţiile special amenajate;
* nu se vor deteriora zonele învecinate perimetrului de desfăşurare a lucrărilor;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările;
* utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a mediului înconjurător cu combustibil ori material lubrifiant;
* antreprenorul va delimita zona de lucru pentru a preveni/minimiza distrugerea suprafeţelor vegetale;
* la terminarea lucrărilor, suprafeţele de teren ocupate temporar vor fi redate, prin refacerea acestora în circuitul funcţional iniţial.

Conform art. 22, alin. (1) din H.G. nr. 445/2009, titularului proiectului are obligaţia, de a notifica în scris Agenţia pentru Protecţia Mediului Sibiu despre orice modificare a datelor/informaţiilor care au stat la baza luării deciziei etapei de încadrare.

Conform art. 49, alin. (3) si (4) din Ordinul MMP nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private, la finalizarea lucrărilor, veţi notifica APM Sibiu în vederea efectuării unui control de specialitate pentru verificarea respectării prevederilor prezentei decizii. Procesul-verbal întocmit în urma controlului se va anexa şi va face parte integrantă din procesul-verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Prezenta a fost emisă în 3 (trei) exemplare originale fiecare exemplar având un număr de 5 (cinci) pagini, semnate și ștampilate: 1 ex. pentru solicitant, 2 ex. se arhivează la A.P.M. Sibiu.**

**p. DIRECTOR EXECUTIV, p.ŞEF SERVICIU AVIZE,**

 **Ec. Ioan FRĂTICI ACORDURI AUTORIZAŢII,**

 **Ing. Livia MITEA**

 **Întocmit,**

 **Ecol. Nicoleta CRISTEA**